Author: . . .
Last saved by: Asta Urb
Company: Haapsalu LV sotsiaalosakond

K O R R A L D U S

Haapsalu,	01. veebruar 2006 nr 84

Nõusolek maaüksuse asukohaga
Raudtee tn 14, Haapsalu erastamiseks

Läbi vaadanud GARAAŽIÜHISTU RAUDTEE 4 20.01.2006 Haapsalu Linnavalitsusele esitatud avalduse maaüksuse Raudtee tn 14 ostueesõigusega erastamiseks ja linnavalitsuse poolt plaani- ja kaardimaterjali alusel koostatud Raudtee tn 14 katastriüksuse moodustamise toimiku materjalid, Haapsalu Linnavalitsus tuvastas, et vastavalt ehitisregistri 24.01.2006 seisuga kuuluvad hooned GARAAŽIÜHISTU RAUDTEE 4-le. Avaldajal on õigus maa ostueesõigusega erastamisele Haapsalu Linnavolikogu poolt 24. septembril 1993 kinnitatud “Maa maksustamishindade kinnitamine” hinnaga. 
Plaani- ja kaardimaterjali alusel on saadud erastatava maa suuruseks 3287 m^2. Juhindudes maareformi seaduse § 20 lg 1, § 21 lg 1, § 22 lg 1 ja § 22 ^3 lg 1, Eesti Vabariigi Valitsuse 06.11.1966 määrusega nr 267 kinnitatud “Maa ostueesõigusega erastamise korrast”, Eesti Vabariigi Valitsuse 24.01.1995 määrusega nr 36 kinnitatud “Katastriüksuse sihtotstarvete liigid ja nende määramise alused”, Eesti Vabariigi Valitsuse 29.04.1997 määrusega nr 88 kinnitatud “Plaani- ja kaardimaterjali alusel katastriüksuse moodustamise korrast”, kohaliku omavalitsuse korralduse seaduse § 6 lg 3 p 1,  §§ 30, 31, Haapsalu põhimääruse §§ 35, 63 ja haldusmenetluse seadusest Haapsalu Linnavalitsus

k o r r a l d a b:

1.	Nõustuda maaüksuse, asukohaga Raudtee tn 14, Haapsalu, Lääne maakond, pindala 3287 m^2, maa ostueesõigusega erastamisega GARAAŽIÜHISTU RAUDTEE 4 (registrikood 80071528, asukoht Raudtee tn 14, 90506 Haapsalu) nimele.
2.	Maa, asukohaga Raudtee tn 14, Haapsalu sihtotstarve on väikeelamumaa (EE, 0010).
3.	Maa, asukohaga Raudtee tn 14, Haapsalu maksustamishind on 16 (kuusteist) kr/m^2, kitsendustaotlusi esitatud ei ole.
4.	Maa erastajal tasuda maa ostueesõigusega erastamise eeltoimingute teostamise kulud kokku 350 (kolmsada viiskümmend) krooni Haapsalu Linnavalitsuse arvelduskontole nr 10602002431007 SEB Eesti Ühispank.
5.	Korraldus teha teatavaks GARAAŽIÜHISTU RAUDTEE 4-le (Õpetaja 12, 90506 Haapsalu) korralduse koopia saatmisega posti teel ning linnavalitsuse peamaakorraldajale (M. Sein) korralduse koopia üleandmisega allkirja vastu.
6.	Linnavalitsuse peamaakorraldajal (M. Sein) teha teatavaks korraldus ühes korralduse juurde kuuluva avalduse ja katastriüksuse moodustamise toimiku üleandmisega allkirja vastu Lääne Maakatastrile 15 päeva jooksul.
7.	Korraldus jõustub teatavakstegemisest.
8.	Korraldus avalikustada väljapanekuga linnavalitsuse fuajees.
9.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
Linnasekretär